Vaani Pushpa 140 Views giving support , rishabh pant , Sourav Ganguly
SOURAV GANGULY
కోల్‌కతా: ఇటీవల కాలంలో భారత క్రికెట్‌లో ఎక్కువగా చర్చకు దారితీసిన అంశం ఏదైనా ఉందంటే మాజీ కెప్టెన్‌, సీనియర్‌ వికెట్‌ కీపర్‌ ఎంఎస్‌ ధోనికి యువ వికెట్‌ కీపర్‌ రిషబ్‌ పంత్‌ సరైన ప్రత్యామ్నాయమా…కాదా అనేదే కొంతకాలంగా రిషబ్‌ పంత్‌ ఘోరంగా విఫలం కావడంతో అతని భవిష్యత్తుపై అనేక సందేహాలు తలెత్తాయి. ధోనికి పంత్‌ ఎట్టి పరిస్థితుల్లోనూ ప్రత్యామ్నాయం కాదనే వాదనే ఎక్కువగా వినిపించింది. కాగా, రిషబ్‌ పంత్‌ను హెడ్‌ కోచ్‌ రవిశాస్త్రి వెనుకేసుకొచ్చినా అతని ఆటతీరు మాత్రం డైలమాలో పడేసింది. ఈ క్రమంలోనే దక్షిఫ్రికా టెస్టు జట్టు నుంచి పత్‌ను తప్పించి వృద్ధిమాన్‌ సాహాను తీసుకుంటారని వార్తలు కూడా చక్కర్లు కొట్టాయి. తాజాగా పంత్‌కు క్రికెట్‌ అసోసియేషన్‌ ఆఫ్‌ బెంగాల్‌ (క్యాబ్‌) అధ్యక్షుడిగా మరోసారి ఎన్నికైన టీమిండియా మాజీ కెప్టెన్‌ సౌరవ్‌ గంగూలీ మద్ధతుగా నిలిచాడు ప్రస్తుత భారత క్రికెట్‌లో అన్ని ఫార్మట్లకు పంత్‌ తప్ప వేరే ఛాన్స్‌ లేదనే అభిప్రాయాన్ని వ్యక్తం చేశాడు.
అంతర్జాతీయ క్రికెట్‌లో అన్ని ఫార్మట్లకు కలిపి భారత్‌కు ఉన్న ఒకే సొలూష్యన్‌ పంత్‌. కొంతకాలంగా అతని షాట్‌ సెలక్షన్‌ ఆందోళనపరుస్తుంది. కానీ అతను ఇంకా నేర్చుకునే దశలోనే ఉన్నాడు. కచ్చితంగా మెరుగవుతాడు. కెప్టెన్‌తో పాటు జట్టులోకి మిగతా సభ్యులు కూడా పంత్‌కు అండగా నిలవాల్సి ఉంది. నా వరకు అతని అంతర్జాతీయ అరంగేట్రాన్ని అద్భుతంతగా ఆరంభించాడు. అతనొక మ్యాచ్‌ విన్నర్‌. సుదీర్ఘకాలం భారత్‌కు ఆడే సత్తా అతనిలో ఉందని గంగూలీ పేర్కొన్నారు.
తాజా క్రీడా వార్తల కోసం క్లిక్‌ చేయండి.. https://www.vaartha.com/news/sports/